Latvijas Universitātes Humanitāro zinātņu fakultāte

Latvijas Universitātes Humanitāro zinātņu fakultāte ir viena no Latvijas Universitātes (LU) fakultātēm. Tās absolventi iegūst bakalaura, maģistra vai doktora grādu humanitārajās zinātnēs.

Fakultātes mērķis ir studiju, zinātniskās un inovatīvās darbības organizēšana un veikšana valodniecībā, literatūrzinātnē, folkloristikā, antropoloģijā un mākslas (teātra) zinātnē, kā arī reģionālajās studijās un starpnozarē. Tās misija ir krāt un vairot dzīvei un darbam noderīgas zināšanas, kopt latviešu valodu, literatūru un kultūru, stiprināt dažādu tautu kultūru sakaru tradīcijas, to pētniecību un jaunradi.

Studiju programmas

Bakalaura grāda iegūšanai 
 Angļu filoloģija 
 Āzijas studijas 
 Baltu filoloģija 
 Franču filoloģija 
 Klasiskā filoloģija 
 Krievu filoloģija 
 Kultūras un sociālā antropoloģija 
 Moderno valodu un biznesa studijas 
 Somugru studijas 
 Vācu filoloģija

Maģistra grāda iegūšanai 
 Angļu filoloģija
 Baltijas jūras reģiona studijas
 Baltu filoloģija
 Romāņu valodu un kultūru studijas
 Klasiskā filoloģija
 Krievu filoloģija
 Kultūras un sociālā antropoloģija
 Orientālistika
 Vācu filoloģija
 Rakstiskā tulkošana

Doktora grāda iegūšanai 
 Literatūrzinātne
 Folkloristika un māksla
 Valodniecība.

Vēsture 

Humanitāro zinātņu fakultātes aizsākumi atrodami 1919. gadā, kad pie Latvijas Augstskolas izveidoja Filoloģijas un filozofijas fakultāti. Pēc Otrā pasaules kara to sadalīja LVU Filoloģijas fakultātē un LVU Vēstures fakultātē, kuras 1954. gadā apvienoja LVU Vēstures un filoloģijas fakultātē. To 1970. gadā atkal sadalīja LVU Vēstures un filozofijas fakultātē un LVU Filoloģijas fakultātē. 
2010. gadā apvienojās LU Filoloģijas un mākslas zinātņu fakultāte un LU Moderno valodu fakultāte, izveidojot LU Humanitāro zinātņu fakultāti.

Dekāni 
 Kārlis Kundziņš (1883—1967), LU Filoloģijas un filozofijas fakultātes dekāns 1919.—1920. gadā
 Jānis Endzelīns (1873—1961), Filoloģijas un filozofijas fakultātes dekāns 1920.—1923. gadā
 Pēteris Šmits-Smiters (1869—1938), Filoloģijas un filozofijas fakultātes dekāns 1923.—1925. gadā
 Augusts Tentelis (1876—1942), Filoloģijas un filozofijas fakultātes dekāns 1927.—1928., 1931.—1933. un 1935.—1936. gadā
 Juris Plāķis (1869—1942), Filoloģijas un filozofijas fakultātes dekāns 1927.—1929. gadā
 Francis Balodis (1882—1947), Filoloģijas un filozofijas fakultātes dekāns 1929.—1931. gadā
 Kārlis Straubergs (1890—1962), Filoloģijas un filozofijas fakultātes dekāns 1937.—1939. gadā
 
 Elga Stanke, LVU Vēstures un filoloģijas fakultātes dekāne 1955.—1961. gadā
 Jekaterina Ripa, LVU Vēstures un filoloģijas fakultātes dekāne 1961.—1963. gadā
 Alberts Varslavāns, LVU Vēstures un filoloģijas fakultātes dekāns 1963.—1968. gadā
 Ojārs Niedre, LVU Vēstures un filoloģijas fakultātes dekāns 1969.—1970. gadā
 Janīna Kursīte, LU Filoloģijas un mākslas zinātņu fakultātes dekāne 1992.—2006. gadā
 Ilze Rūmniece, LU Humanitāro zinātņu fakultātes dekāne

Nodaļas un vadošie docētāji (2015) 
Studiju programmu realizāciju nodrošina astoņas nodaļas:  
 Latvistikas un baltistikas nodaļa, profesore Ina Druviete, profesore Ausma Cimdiņa, profesore Māra Grudule, profesore Andra Kalnača, profesore Ieva Kalniņa, profesore Janīna Kursīte-Pakule, profesors Ojārs Lāms, profesore Lidija Leikuma, profesors Valdis Muktupāvels, profesore Silvija Radzobe, profesors Pēteris Vanags, asociētā profesore Laimute Balode, asociētā profesore Ilze Lokmane, docents Edmunds Trumpa (Edmundas Trumpa), docente Līga Ulberte, docente Inta Urbanoviča;
 Anglistikas nodaļa, profesore Sigma Ankrava, profesore Indra Karapetjana, profesore Irina Novikova, profesore Gunta Roziņa, asociētā profesore Jeļena Dorošenko, asociētā profesore Monta Farneste, asociētā profesore Vita Kalnbērziņa, asociētā profesore Dace Liepiņa, asociētā profesore Solveiga Ozoliņa, docente Laura Karpinska, docente Antra Leine, docents Aleksejs Taube, docente Zigrīda Vinčela;
 Āzijas studiju nodaļa, profesors Franks Johens Kraushārs (Frank Jochen Kraushaar), asociētais profesors Jānis Priede, asociētais profesors Jānis Ešots, asociētā profesore Agnese Haijima, docente Agita Baltgalve, docents Salahs Mohameds Šerifs;
 Ģermānistikas nodaļa, profesore Ineta Balode, docente Nataļja Poļakova, docenta p.i.  Manfrēds fon Betihers (Manfred von Boetticher);
 Romānistikas nodaļa, asociētā profesore Olga Ozoliņa, asociētā profesore Alla Placinska, docente Dina Šavlovska;
 Klasiskās filoloģijas un antropoloģijas studiju nodaļa, profesore Vita Paparinska, profesore Ilze Rūmniece, docente Agnese Cimdiņa, docente Brigita Cīrule, docente Aivita Putniņa, docente Ieva Raubiško;
 Rusistikas un slāvistikas nodaļa, profesors Igors Koškins, asociētā profesore Nataļja Kononova, asociētā profesore Nataļja Šroma, docente Rozanna Kurpniece, docente Iveta Narodovska, docents Jurijs Sidjakovs;
 Sastatāmās valodniecības un tulkošanas nodaļa, profesore Maija Brēde, profesore Gunta Ločmele, profesors Andrejs Veisbergs, asociētais profesors Ivars Orehovs, asociētais profesors Arvils Šalme.

Atsauces

Ārējās saites 
 Fakultātes mājas lapa
 Fakultātes sadaļa LU mājas lapā

Latvijas Universitātes fakultātes